text: Boligsalg: Sydjylland i bund
  31 juli 2014 kl. 08.51
  Salget af villaer og rækkehuse er det største siden finanskrisen, ifølge ejendomsmæglerkæden Nybolig, men i Sydjylland er fremgangen lavest.
  På landsplan er boligsalget 27 procent større, end da finanskrisen var værst, men i Sydjylland er boligsalget kun steget med 11 procent siden 2009, hvor boligmarkedet var længst nede i knæ.
  I alle landsdele er salget højere, end det var i 2009. Østjylland er topscorer med en stigning på 52 procent. Hovedstaden er på en andenplads, men hvis man kun ser på byen København, har de også oplevet en fordobling.
  Ifølge Nybolig vil stigningen i boligsalget fortsætte.
  - Salget i juli måned ender, målt på de foreløbige salgstal, godt 2 pct. over salget i juli sidste år, så hverken feriehøjsæson eller hedebølge har holdt boligkøberne tilbage, siger pressekoordinator i Nybolig, Jesper Elle i en pressemeddelelse.
  
  Sådan er det gået med boligsalget siden finanskrisen
  ÆNDRING I hussalgetPct.
      
      
            
            1. halvår 2009-2014
            HELE LANDET27
            
            ØSTJYLLAND52
            HOVEDSTADEN38
            FYN34
            VESTJYLLAND32
            VEST- OG SYDSJÆLLAND23
            NORDSJÆLLAND16
            NORDJYLLAND15
            SYDJYLLAND11
  
  